[ 44 °] 
primus duo construxit genera ex speciebus tunc temporis notis , quas di- 
stinxit nominibus Granadilla, et Murucuia. Quod si pulcherrimas cogno- 
visset stirpes, quas deinceps Iosephus de Iussieu in Peruvia, quasque Mu- 
tisius in nova Granata reperit, tertium proculdubio genus addidisset, quem- 
admodum superiore anno fecit Ant. Laurentius de Iussieu. Granadillam a 
Murucuia seiunxit Tournefortius , et cum eo Iussieus , quia in hac fimbriae 
desint florum ornamentum et decus , earumque loco exsistat tubus conicus 
stipitem genitalium laxe vaginans : Iussieus praeterea tertium construxit ge- 
nus Tacsonm nomine, quia flores sint longissime tubulosi, basi cincti ca- 
lyculo urceolato. 
Linnaeus vero a fructu atque genitalibus generis essentiam mutuans, omnes 
species unico Passiflor^ nomine complexus est , quia idem omnibus fru- 
ctus , eadem omnibus genitalia. Hunc postea sequuti sunt nedum eius disci- 
puli , sed et familiarum naturalium patronus D. de Lamarck , quibus liben- 
tissime assentior , quod veram reputem ipsorum sententiam. De familia dis- 
crepant botanicorum coriphaei. Adansonius enim et post ipsum Lamarck ad 
caparides referunt Passifloram ; Iussieus ut cucurbitaceis affinem , post hanc 
familiam collocat Passiflora dispertita genera. Nihil pronuncio. 
. ^ am est etiam ipsorum opinio in designando , quid corolla , quid calyx 
in Passiflora dicendum sit. Linnaeus , Adansonius , Lamarck veram corol- 
lam bifariam secant , ut laciniae quinque exteriores calycem , reliquae alter- 
nantes internae corollam ipsis praebeant : at quum ad illas species veniunt, qua- 
rum flores quinque dumtaxat laciniis constant , tunc pro lubito aut calyce, 
aut corolla ipsas orbatas praedicant. Iussieus calycem agnoscit in Passifloris, 
corollam nullam: scilicet marcescentes corollas calycem nominavit, et in Pas- 
siflora corollae marcescunt. Mihi vero naturae accomodatius videtur , co- 
rollam nominare quidquid a laudatis auctoribus calyx aut corolla dicitur; ca- 
lycem vero partem illam , quae apud ipsos involucrum audit. Vidi enim in 
specierum examine quasdam pedunculis nudis, eas nimirum in quibus nullum 
exsistebat involucrum : in aliis bene multis involucrum conspiciebam triphyl- 
lum : in quibusdam denique monophyllum tripartitum , idque adeo simile 
Lavater^. exteriori calyci , ut vel isti nomen calycis denegandum sit , aut 
illi tribuendum. Hac ergo de causa species omnes in tres sectiunculas distri- 
bui : harum prima continentur acalyculatae , illae scilicet in quibus floris pe- 
dunculus est nudus: secunda calyculatae calyce monophyllo : tertia tandem 
calyculatae calyce triphyllo. Aptiorem huiusmodi specierum ordinem repu- 
tavi illo a diversa foliorum figura desumpto , quo hucusque scriptores usi 
fuerunt. 
A Gynandria Linnaei Passifloram removeo ut Monadelphia classi adiun- 
gam , non ut huius genera pro lubito multiplicem , ut larvatus quidam au- 
ctor magno verborum apparatu scripsit ( a ) ; sed quia stamina sunt in unum 
(a) In opusculo cui titulus : Memorial literario mensibus aprili et maio superioris anni. In hoc vi- 
dimus epistolam anonymam adversus mea nova genera : at quanto rationum pondere id fecerit auctor, 
sentient qui botanicam vel a limine salutaverint , ii praesertim qui meas observationes legerint contra 
quintum D. Heritierii fasciculum. Haec prostant apud D. Ant. Baylo. 
